Na was solls....  Das isch am Mäntig d Antwort gsi..  Do bin ich natürlich wieder mol viel z spot mini Pnö bim Auto go wächslä... Me seit jo vo "O" bis "O". Vo Oktober bis Ostärä cha mer d Winterpnö druff lo. Seit mer. Äs git viel so Weisheitä doch diä isch mir  halt blibä und so mach i das im Regelfall au. (wenn is denn überhaupt wächslä)  Also do bin ich zu däm Pnö Händler i dä Nöchi vo Frauenfeld gfahrä und han dänä mis Aligä gmoldä. Schwups isch dä Charrä ufäm Lift gsi und diä Typä händ agfangä. Viel Chundä händs ned gha denn um mis schöne Auto sind doch grad 4 Handwerker umä gstiflät.  Irgendwenn händs denn agfangä Gipfeli ässä und Red Bull trinkä... Das wärend äm schaffe.. Lässigi Gschäftspolitik.... Doch Na was soll`s??  I ha mini Zitig gläsä  und bin denn go zahle... Jetzt hät das doch scho mol Fr.88.-- kostät und mini Lunä isch nüm so cheibe guät gsi. Apoteker Priisä!!!!!  Na was soll`s...  Igstigä und loos gfahre. Alles guät so han ich tänkt und bin denn am Di go schaffe. Treui läser wüsset das ich im AG schaffe und doch uf dä Autobahn am morgä früä hin und wieder doch chasch chli meh als s erlaubte fahre. So au ich.  Doch am Mi Morgä isch denn alles chli andersch gsi.. Ab 85 km/h hät min Chlapf tönt wiä än Panzer und s Lenkrad  hät fibriert schönner gohts fascht nüm... Ich Laie 2 mol a dä Raststättä und 1 mol ufäm Pannestreifä aghalte gluägät doch nüt gseh und wiiter gfahrä.. halt nüm so schnell doch na was soll`s.  I bi denn am Nomittag zu däm Pnöfritz i dä nöchi vo min Gschäft gange und ha dem mis Problem gschildärät. Null Problem nu uswuchtä... ok.... denn mach mol.....  S 2. Rad welle abmontiärä doch das isch ned würkli nötig gsi... sind doch alli 4 Schruubä ned azogä gsi.... WOW und das vom Fachmaa in Aadorf...  Guät Schruubä wieder azüchä und witer gohts...   Am Telefon mit däm    nette    Ma vo Aadorf han ich das verzellt und mim unmuät fründlich freie Lauf lo.  Uf alles abe denn diä glorrich Ussag na was soll`s....  Lustig.... oder nicht Lustig...   Na was soll`s...